เมื่อบริษัทจัดการได้ทำการจัดสรรหน่วยลงทุนให้แก่ผู้จองซื้อหน่วยลงทุนแล้ว นายทะเบียนหน่วยลงทุนจะจดแจ้งชื่อผู้จองซื้อหน่วยลงทุน เป็นผู้ถือหน่วยลงทุนในทะเบียนผู้ถือหน่วยลงทุน หลังจากนั้น นายทะเบียนหน่วยลงทุนจะโอนหน่วยลงทุนของผู้จองซื้อหน่วยลงทุนเข้าระบบไร้ใบหน่วยลงทุน โดยโอนเข้าบัญชีของนายหน้าซื้อขายหลักทรัพย์หรือบัญชีของผู้รับฝากหน่วยลงทุนหรือบัญชีบริษัทผู้ออกหลักทรัพย์ (Issuer Account) ที่ผู้จองซื้อหน่วยลงทุนระบุไว้ในใบจองซื้อหน่วยลงทุน
ทั้งนี้ นายทะเบียนหน่วยลงทุนจะเป็นผู้แจ้ง จำนวนหน่วยลงทุน มูลค่าที่ตราไว้ต่อหน่วย และบัญชีรับโอนหน่วยของการเสนอขายหน่วยลงทุนให้ผู้ลงทุนทราบในวันที่มีการโอนหน่วยลงทุนเข้าบัญชีหลักทรัพย์ของผู้ถือหน่วยลงทุน โดยสามารถติดต่อสอบถามที่นายทะเบียน บริษัท ศูนย์รับฝากหลักทรัพย์ (ประเทศไทย) จำกัด โทรศัพท์ 02-009-9999